**ČETRTEK, 10. SEPTEMBRA 2020, OB 18.30: srečanje bralnega kluba KIRA KNJIGA: DRAGAN VELIKIĆ: PREISKOVALEC**

Človeka, hočeš nočeš, določa njegova preteklost, družbena in intimna. Preteklost pa je zapisana v našem spominu, ki je včasih nadvse živ, drugič potlačeno rešetast. Spominski drobci, ki jih je v svoj avtobiografski roman ***Preiskovalec*** zabeležil vileniški nagrajenec **Dragan** **Velikić**, nadvse plastično in pogumno izrisujejo ne le vznemirljivi lik njegove dominantne matere, temveč tudi družbeno dogajanje in življenje v domicilnem Pulju in širše. Neizprosna pripoved se skozi intimne zgodbe razpira v kritične filozofske, sociološke, psihološke, zgodovinske razmisleke. Noj pač ne more več tiščati glave v pesku, zmanjkuje mu zraka, čas je za soočenje. *Preiskovalec* raziskuje tudi za nas, obogati z uvidi, ki kljub svoji teži razbremenijo! »Zapah je padel.«

Bralni klub vodi literarna kritičarka in prevajalka **Diana Pungeršič**. Udeležba v bralnem klubu je brezplačna.

Bralni klub je projekt bralne kulture, ki ga sofinancira Javna agencija za knjigo Republike Slovenije